Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 8:1-36
8 Saan aya a ti sirib agpukpukkaw,+ ket ti panangilasin iyes-esngawna ti timekna?+2 Iti tapaw dagiti kangatuan,+ iti igid ti dalan, iti nagsangaan dagiti dana, nagsaad dayta.3 Iti sikigan dagiti ruangan, iti wangawangan ti ili,+ iti daramuangan dagiti pagserkan ipukpukkawna a sipipigsa:+4 “Kadakayo, O tattao, umaw-awagak, ket ti timekko maiturong iti annak ti tattao.+5 O dakayo nga awanan kapadasan, itarusanyo ti kinasaririt;+ ket dakayo a maag, itarusanyo ti puso.+6 Umimdengkayo, ta sawek ti maipapan iti kangrunaan a bambanag,+ ket ti panaglukat dagiti bibigko maipapan iti kinapalungdo.+7 Ta kadagiti nababa a timek mangisao ti ngadasko iti mismo a kinapudno;+ ket ti kinadangkes nakarimrimon kadagiti bibigko.+8 Ti amin a sasao ti ngiwatko addada iti kinalinteg.+ Awan ti tiritir wenno killo kadakuada.+9 Umisoda amin iti daydiay makailasin, ken nalinteg kadagidiay makasarak iti pannakaammo.+10 Awatenyo ti disiplinak ket saan a ti pirak, ken pannakaammo imbes a napili a balitok.+11 Ta ti sirib nasaysayaat ngem dagiti korales,+ ket amin a sabsabali a pakaragsakan saanda a maipada iti dayta.+12 “Siak, ti sirib, nagtaengak a kadua ti kinasaririt+ ket sarakek uray ti pannakaammo maipapan kadagiti pannakabael nga agpanunot.+13 Ti panagbuteng ken Jehova kaipapananna ti pananggura iti dakes.+ Ginurak ti panangitan-ok iti bagi ken panagpannakkel+ ken ti dakes a dalan ken ti balusingsing a ngiwat.+14 Addaanak iti pammatigmaan+ ken praktikal a kinasirib.+ Siak—ti pannakaawat;+ addaanak iti kinamannakabalin.+15 Babaen kaniak agtultuloy nga agturay ti mismo nga ar-ari, ket dagiti met laeng nangato nga opisial agtultuloyda a mangikeddeng iti kinalinteg.+16 Babaen kaniak dagiti met laeng prinsipe agtultuloyda nga agturay kas piprinsipe,+ ket dagiti natan-ok manguk-ukomda amin iti kinalinteg.+17 Dagidiay mangay-ayat kaniak ayatek,+ ket dagidiay mangsapsapul kaniak isuda ti makasarak kaniak.+18 Adda kaniak ti kinabaknang ken dayag,+ dagiti pagtatawidan a gameng ken kinalinteg.+19 Ti bungak nasaysayaat ngem iti balitok, ngem uray pay iti napasudi a balitok, ken ti apitko ngem iti napili a pirak.+20 Magnaak iti dana ti kinalinteg,+ iti tengnga dagiti dalan ti panangukom,+21 tapno ipatagikua ti sanikua kadagidiay mangay-ayat kaniak;+ ket dagiti kamaligda pagtalinaedek a sipupunno.+22 “Ni met laeng Jehova pinataudnak kas ti punganay ti dalanna,+ ti kauunaan kadagiti gapuananna iti nabayagen a tiempo.+23 Naisaadak manipud tiempo a di nakedngan,+ manipud iti pangrugian, manipud kadagiti tiempo nga immun-una ngem iti daga.+24 Idi awan pay dagiti nadanum a yuyeng naipasngayak a kasla nabuyogan kadagiti panagpasikal,+ idi awan pay dagiti ubbog nga aduan unay iti danum.25 Sakbay a naisaad dagiti mismo a bantay,+ nga immun-una ngem kadagiti turod, naipasngayak a kasla nabuyogan kadagiti panagpasikal,26 idi saanna pay nga inaramid ti daga+ ken dagiti nalayang a tay-ak ken ti umuna a paset dagiti tapok ti nabunga a daga.+27 Addaak sadiay idi insaganana ti langlangit;+ idi nangikeddeng iti sirkulo iti rabaw ti nadanum a yuyeng,+28 idi pinatibkerna dagiti aripuno ti ul-ulep iti ngato,+ idi pinapigsana dagiti ubbog ti nadanum a yuyeng,+29 idi impasdekna maipaay iti baybay ti bilinna a ti met laeng dandanum saan a rebbeng a lumabes iti bilinna,+ idi inkeddengna dagiti pamuon ti daga,+30 iti kasta addaak idi iti sibayna kas nasigo a managobra,+ ket siak daydiay pakaay-ayatanna unay+ iti inaldaw, yantangay maragragsakanak iti sanguananna iti isuamin a tiempo,+31 yantangay maragragsakan iti nabunga a disso iti dagana,+ ket ti bambanag a pakaay-ayatak mainaig iti annak ti tattao.+32 “Ket ita, O annak, umimdengkayo kaniak; wen, naragsak dagiti mangsalimetmet iti mismo a daldalanko.+33 Umimdengkayo iti disiplina ket agbalinkayo a masirib,+ ket dikay mangipakita iti aniaman a panagliway.+34 Naragsak ti tao nga umim-imdeng kaniak babaen ti panagtalinaedna a siririing kadagiti ruanganko iti inaldaw, babaen ti panagbantayna kadagiti bautek dagiti pagserkak.+35 Ta daydiay makasarak kaniak pudno unay a makasarakto iti biag,+ ket makagun-od iti naimbag a nakem manipud ken Jehova.+36 Ngem daydiay bumiddut kaniak rangranggasanna ti kararuana;+ amin dagidiay nakaro ti pananggurada kaniak isuda ti agayat ken patay.”+
ilo_Latn ilo_Latn ilo_Latn ilo_Latn